Raġel bi ġrieħi gravi wara li ttajjar f'San Pawl il-Baħar
Imtella' Lulju 7, 2020 - Aġġornata 7 Ta' Lulju, 2020 10:45am Raġel ta' 44 sena minn Birżebbuġa weġġa' gravi wara li ġie milqut minn vettura lbieraħ. L-inċident seħħ għall-ħabta tas-6.30 ta' filgħaxija fi Triq il-Korp tal-Pijunieri. Il-Pulizija tad-Distrett marru fuq il-post fejn irriżulta li r-raġel ġie milqut minn vettura tal-għamla Citroen C5 li kienet qed tinstaq minn Libjan ta' 34 sena li joqgħod San Pawl il-Baħar. Il-vittma ngħata l-ewwel għajnuna minn tim mediku u ttieħed b'ambulanza l-Isptar Mater Dei. L-investigazzjonijiet tal-Pulizija tad-Distrett dwar dan il-każ għadhom għaddejjin.